মার্কিন তদন্ত কর্মকর্তারা জানান, শনিবার স্থানীয় সময় সকাল সাড়ে ৭টার দিকে এই দুর্ঘটনা ঘটে। বেলুনটির এক অংশে আগুন ধরে গেলে এটি অস্টিন থেকে ৫০ কিলোমিটার দূরের লকহার্ট শহরের কাছে বিধ্বস্ত হয়। টেক্সাসের এই এলাকাটি বেলুন অবতরণের জন্যই ব্যবহৃত হয়ে থাকে। তাৎক্ষণিকভাবে বেলুনটিতে আগুন লাগার কারণ জানা যায়নি। তবে তদন্তকারীদের ধারণা, হট এয়ার বেলুনটি বিদ্যুৎ লাইনের কাছে আসার পর এর বাস্কেটে আগুন ধরে গিয়েছিল।